《玉簟凉 己未七夕，和其年韵》
清代·徐釚

菡萏生香。望禁柳烟浓，未似江乡。穿针当此夕，漫亸却钗梁。

纵今莲漏夜永，金门客、谁许清狂。只别院，有红牙齐拍，同唱伊凉。

清光。玉绳低转，银汉斜横，牵起愁海难量。拥衾和月睡，且闲闭云窗。

双鱼音信都断，怎能够、梦到回廊。风露里，怕天边、啼损残妆。

作者简介：徐釚（qiú ）（1636～1708）清代词人。字电发，号虹亭、鞠庄、拙存，晚号枫江渔父。吴江（今属江苏苏州）人。康熙十八年（1679）召试博学鸿词，授翰林院检讨，入史馆纂修明史。因忤权贵，二十五年归里后，东入浙闽，历江右，三至南粤，一至中州。游历所至与名流雅士相题咏。康熙皇帝南巡，两次赐御书，诏原官起用，不肯就。卒年七十三。